Ak by sa parlamentné voľby konali koncom minulého roka, vyhral by ich Smer-SD so ziskom 22,5 percenta.

Nasledovali by ĽSNS (11,5 percenta) a Za Ľudí (11 percent). Účasť vo voľbách by dosiahla takmer 54 percent. Vyplýva to z volebného modelu spoločnosti Median SK. Prieskum sa realizoval od 15. novembra do 23. decembra 2019 na vzorke 1112 respondentov.

Na ďalších miestach by sa umiestnili hnutie Obyčajní ľudia a nezávislé osobnosti (9,5%), koalícia strán PS/Spolu (7,5%), strana SaS (7,5%), KDH (6,5%), hnutie Sme rodina (5,5%) a SNS so ziskom 5%. Do parlamentu by sa nedostala Maďarská komunitná spolupatričnosť, ktorú by volili 3% opýtaných, strana Dobrá voľba s rovnakým percentuálnym ziskom, Vlasť (2%) či vládna strana Most-Híd (1,5%).